Deo Gratia Gastehuis
Deo Grata is 'n pragtige gastehuis genestel in die wêreldbekende Wieg van die Mensdom. Met sy rustige ligging is dit perfek vir 'n wegbreekgeleentheid van die stadslewe. Dit het ook maklike toegang tot al die toeriste-besienswaardighede en trouliggings in die omgewing.
Die huis het 8 slaapkamers met enkelbeddens, en kan dus 16 persone akkommodeer. Bo en behalwe die groot verskeidenheid dinge om in die area te doen, het die huis self 'n swembad, Jacuzzi, potspeltafel en gimnasium.
Deo Gratia bied 'n klein konferensielokaal wat perfek is vir spanbou- en werkswinkelaktiwiteite. Ons bied ook 'n buite-patio wat perfek is vir partytjies.
Gaste wat na Deo Gratia Gastehuis gekyk het, het ook belangstelling getoon in die volgende lekke plekke:
Erfdeel 57 Van Plaas 182, Muldersdrift, Johannesburg, 1747, Gauteng Kabel ‘breek’ internet weer | Netwerk24
Kabel ‘breek’ internet weer
Deur Liesl Peyper 29 Maart 2020 00:06
Asof Suid-Afrikaners nie Saterdag genoeg gehad het om hulle oor te bekommer nie, moes hulle ook hoor die West African Cable System (Wacs), die ondersese kabel wat die land aan die internet verbind, is opnuut flenters.
Suid-Afrikaners kan opnuut trae internetverbindings ervaar nadat die Wacs-kabel weer gebreek het, skaars twee maande na ‘n vorige breuk. Foto: zahwayra.wordpress.com
Die stukkende kabel kan internetspoed aansienlik vertraag.
Duisende ondernemings wat andersins weens die inperking nie sou kon funksioneer nie, se werknemers kan danksy hoëspoed-internetverbinding steeds produktief wees.
En nog meer huishoudings gebruik die internet om met ander mense in aanraking te bly en om inligting en vermaak te kry.
Die kabel het in Januarie vanjaar ook gebreek weens ’n kortsluiting.
Lynette Wood, bestuurder by Tenet, ’n navorsingsnetwerk van tersiêre instellings, het per e-pos aan Rapport bevestig dat die kabel sedert Vrydag skuins voor middernag nie meer internetverkeer gelei nie.
“Daar is ’n breuk tussen Highbridge (in Brittanje) en Seixal in Portugal – onder die see.”
Hierdie spesifieke gedeelte van die Wacs-kabel word deur die Indiese maatskappy Tata besit.
Volgens Wood het Tata bevestig hulle gaan ’n skip stuur om die kabel te herstel. Dit sal ongeveer drie dae neem om te vaar tot by die plek waar die breuk is.
Die Suid-Afrikaanse nasionale navorsings- en opleidingsnetwerk maan dat diegene wat internetdiensverskaffers gebruik wat nié toegang het tot ander kabels nie, erge ontwrigtings sal ervaar, soos onder meer trae lynspoed.
Die Wacs-kabel strek van Londen in Brittanje waar dit ondergronds loop tot aan die Engelse kus, deur onder meer Portugal, die Kanariese Eilande, die Kongo, Angola en Swakopmund en uiteindelik tot by Yzerfontein, noord van Kaapstad.
In Januarie het dit die herstelskip Leon Thevenin ’n week geneem om tot by die breek-plek naby Angola te vaar.
Die kabel is in middel Februarie herstel.
Suid-Afrikaanse internetgebruikers het sedert 16 Januarie tot met die kabel se herstel in Februarie met tye erge trae internet-aflaaispoed van flieks, groot dokumente en e-pos ervaar.
Meer oor: Internet